Държавен вестник, бр. 61, 2014 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  61
1. срокът за прилагане на мерките – в 
случаите по ал. 1, т. 1 и 2;
2. срокът и начинът за извършване на об­
работката – в случаите по ал. 1, т. 3;
3. срокът, мястото и начинът на унищожа­
ване – в случаите по ал. 1, т. 4.
(5) Унищожаването на растения, растител­
ни продукти и други обекти се извършва от 
засегнатите от мерките лица в присъствието 
на инспектор по растителна защита и на кмета 
на населеното място или на упълномощено 
от него длъжностно лице съгласно Закона 
за управление на отпадъците, наредбите 
и решенията на Европейската комисия по 
чл. 16, ал. 3 или по методики, утвърдени от 
изпълнителния директор на БАБХ. 
(6) В случай на неизпълнение на заповедите 
по ал. 2 и 3 БАБХ прилага мерките по ал. 1, 
т. 3 и 4 вместо задължените лица. 
(7) Заповедите по ал. 2 и 3 се съобщават 
и могат да се обжалват по реда на Админи­
стративнопроцесуалния кодекс. Обжалването 
не спира изпълнението. 
(8) Средствата за покриване на разходите за 
изпълнение на мерките по ал. 1 се осигуряват 
от бюджета на БАБХ. 
Чл. 31. (1) При недостиг на средства по 
чл. 20, ал. 4 и чл. 30, ал. 8, включително за 
обезщетяване на собственици на унищожени 
растения, растителни продукти и други обекти, 
предвидени в бюджета на БАБХ, необходимите 
средства за прилагане на мерките по чл. 20, 
ал. 1 и чл. 30, ал. 1 се осигуряват допълни­
телно от държавния бюджет. Средствата се 
предоставят при спазване разпоредбите на 
правото на Европейския съюз в областта на 
държавните помощи. 
(2) Условията и редът за разходване на 
средствата по ал. 1 се определят с наредба 
на Министерския съвет.
(3) Обезщетения на собственици на уни­
щожени растения, растителни продукти и 
други обекти не се изплащат, когато лицата 
по чл. 22, ал. 1 не са изпълнили задълженията 
си по чл. 29 и/или по издадени предписания 
на инспекторите по растителна защита.
Чл. 32. (1) На фитосанитарен контрол при 
внос и транзитно преминаване подлежат рас­
тения, растителни продукти и други обекти, 
определени в наредбата по чл. 16, ал. 2 и в 
решение на Европейската комисия.
(2) Вносът на растения, растителни продук­
ти и други обекти по ал. 1 се осъществява 
през гранични инспекционни фитосанитарни 
пунктове, определени със заповед на минис­
търа на земеделието и храните. Изискванията 
към граничните инспекционни фитосанитарни 
пунктове се определят в наредбата по чл. 16, 
ал. 2.
(3) Фитосанитарен контрол при внос се 
осъществява във:
1. гранични инспекционни фитосанитарни 
пунктове;
2. складове под митнически контрол; 
3. обектите на лицата, вписани в регистъра 
по чл. 6, ал. 1, т. 11;
4. държавата износител. 
(4) Условията и редът за извършване на 
фитосанитарния контрол при внос се опре­
делят във:
1. наредбата по чл. 16, ал. 2 – за контрола 
в местата по ал. 3, т. 1 и 4;
2. наредба на министъра на земеделието 
и храните – за контрола в местата по ал. 3, 
т. 2 и 3.
(5) При осъществяване на фитосанитарен 
контрол при внос проверките могат да се 
извършват с намалена честота.
(6) Фитосанитарен контрол при транзитно 
преминаване се извършва в местата по ал. 3, 
т. 1 при условия и по ред, определени в на­
редбата по чл. 16, ал. 2. 
(7) За извършване на проверка при внос 
и транзитно преминаване се заплаща такса 
съгласно тарифата по чл. 5, ал. 1.
Чл. 33. (1) Когато при извършване на фи­
тосанитарен контрол при внос се установи, че 
растенията, растителните продукти и другите 
обекти отговарят на изискванията на този 
закон и/или на актовете по прилагането му, 
инспекторът по растителна защита ги допуска 
за свободно движение в Европейския съюз, 
като издава растителен паспорт в случаите, 
посочени в наредбата по чл. 16, ал. 2.
(2) Когато при извършване на проверка при 
внос се установи, че растенията, растителните 
продукти и другите обекти не отговарят на 
изискванията на този закон и/или на актовете 
по прилагането му, инспекторът по растителна 
защита незабавно прилага една или повече 
от следните мерки:
1. отказва вноса на цялата пратка от рас­
тения, растителни продукти и други обекти 
или на част от нея;
2. разпорежда движение на пратката под 
официален контрол;
3. разпорежда отстраняване на заразени 
части от пратката;
4. разпорежда унищожаване на цялата прат­
ка или на отстранените по т. 3 части от нея;
5. налага карантина върху пратката;
6. разпорежда подходяща обработка на прат­
ката или на части от нея с цел елиминиране 
на риска от проникване и разпространение 
на карантинни вредители.
(3) Разходите за изпълнение на мерките по 
ал. 2 са за сметка на вносителя.
Чл. 34. (1) Митническите органи незабав­
но информират инспекторите по растителна 
защита, когато установят, че не е осъществен 
фитосанитарен контрол на внесени расте­
ния, растителни продукти и други обекти по 
чл. 32, ал. 1.